
 ఇక వినడం నావల్ల కాలేదు. "డాక్టరుగారూ, ఇంతకూ మీరు పిశాచమా మనిషా?" అని అడగాలని నోరు తెరిచే ఆగిపోయాను. "ఏమిటండీ డాక్టరుగారూ? పిశాచాలతో మీరు స్వయంగా సహవాసం చేస్తున్నట్టే చెప్పేస్తున్నారు?" అన్నాను. "అవును! వారికి సైకిక్ పవర్స్ ఉన్నయ్ ! ఆత్మలు ఆయనకు కన్పిస్తాయి. వాటి బాధలూ, భావాలూ, అనుభూతులూ వారికి బాగా తెలుసు" అన్నాడు రఘుపతి. "సైకిక్ పవర్స్!" అంటూ అదోలా నవ్వాను. నా నవ్వు నాకే ఎంతో వ్యంగ్యంగా ఉన్నట్టు తోచింది. డాక్టర్ నా ముఖంలోకి చూశాడు. కొద్దిక్షణాలు చూస్తూనే ఉండిపోయాడు. ఆ చూపులు నాకు అదోలా అన్పించి గుండె ఝల్లుమన్నట్టుగా అయింది. "మీలాంటి నాస్తికులు ఆత్మలను నమ్మరు. చనిపోయాక జీవితం లేదని వాదిస్తారు. వారు అజ్ఞానానికి నాకు జాలివేస్తుంది." నేను చివ్వున తలెత్తి చూశాను. "నన్ను చూస్తే మీకు జాలివేస్తుందా?" తీవ్రంగా అడిగాను. "అవునుబాబూ ! చిన్నవాడివి. నీకు తెలియని విషయాలు గురించి తెలుసుకోవాలి. పైగా రచయితవు. ఈ పుస్తకాలు తీసుకెళ్ళి చదువు. ఎందరో పెద్దలు పరిశోధనలు చేసి రాసిన అనుభవాలు ఎన్నో ఉన్నాయి. నీలాంటివాళ్ళు చదివి అర్థం చేసుకొని, రచనల ద్వారా పదిమందికి చెబితే ప్రజలకు ఎంతో సేవచేసినవాడివి అవుతావు." 'హతోస్మి' అనుకున్నాను. "ఆ పుస్తకాలు చాలావరకు నేనూ చదివానండీ! అన్నీ వాళ్లవాళ్ల అనుభవాలే! అంతేగాని ఇది-ఇది-అంటూ ఎదుటివాడికి నిరూపించి చూపించగల వాస్తవాలు కావు అవి. అబ్రహాం కోవూర్ ను చదవండి. అవన్నీ మానసిక అనారోగ్యంలో నుంచి పుట్టుకొచ్చిన భ్రమలని మీకే అర్థం అవుతుంది" అన్నాను. "అవి భ్రమలు కావు, వాస్తవాలు!" ఆవేశంగా అన్నాడు డాక్టర్ రాజేంద్ర. "అదేలెండి, ఎవరి భ్రమలు వారి అనుభవాలేగా? వాటినే వాస్తవాలుగా చిత్రించి లోకం మీదకు విసిరేస్తున్నారు. కొందరికి ఎవరో తిడుతున్నట్టుగా అన్పిస్తుంది. కళ్ళముందు ఏవేవో దృశ్యాలు కన్పిస్తాయి..." "అవి పిశాచాల చేష్టలే ! అదేగదబాబూ నేనూ చెప్తున్నది" అన్నాడు మధ్యలోనే నా మాటల్ని అందుకొని డాక్టర్. "అవి పిశాచాల చేష్టలు కావు." "మరి?" "అవి మనస్థిమితం లేనివారికి కలిగే హెల్యూసినేషన్స్ ! ఆడిటరీ హెల్యూసిషన్స్ అండ్ విజ్యుల్ హెల్యూసినేషన్స్. సైకియాట్రిస్టులు ఇలాంటి జబ్బుల్ని చాలావరకు నయం చేస్తున్నారు. మీకు తెలియందేముంది? మీరు డాక్టరు. ఇలాంటివాటినే అమాయకులు దయ్యపుచేష్టలుగా భావిస్తారు." కృష్ణకుమార్ నా చేతిని గట్టిగా నొక్కాడు. నేను ఆవేశంలోనుంచి బయటపడ్డాను. డాక్టర్ రాజేంద్ర ముఖం ఎర్రగా అయింది. ముఖంలో, చూపుల్లో ఏదో మార్పు. నాకు కొంచెం భయంగా అన్పించింది అతన్ని చూస్తుంటే. ఆ ముఖంలో, ఆ చూపుల్లో పిచ్చితనం కన్పించింది. రఘుపతి బాధపడి పోతున్నాడు నా మాటలకు. "ప్రతివాడు సైక్రియాట్రీ గురించి మాట్లాడేవాడే ! దయ్యాల్లేవూ, భూతాలులేవూ, ఆత్మలు లేవూ, అంతా భ్రమ, అంతా పిచ్చి అని మాట్లాడటం ఈ మధ్య ఫాషన్ అయిపోయింది." ఆవేశంగా అన్నాడు డాక్టర్. "సైకియాట్రీ ఒక శాస్త్రం-మానసిక శాస్త్రం-సైన్సు..." కృష్ణకుమార్ నా చెయ్యి నొక్కడంతో నా మాటల్ని మధ్యలోనే ఆపాను. "మా ప్రసాద్ మాటల్ని పట్టించుకోకండి. మీరు చెప్పండి డాక్టరు గారూ!" కృష్ణ అతను చెప్పేదంతా నమ్ముతున్నట్టే అన్నాడు. అతను సాధారణంగా కాన్ ట్రవర్సీలోకి దిగడు. అన్నీ వింటాడు. అయితే ఆలోచించకుండా ఎవరి మాటల ప్రభావానికీ లొంగిపోడు. ఆవేశం తక్కువ, ఆలోచన ఎక్కువ. అతను నాకు స్నేహితుడే కాదు కొన్ని విషయాల్లో గురువు కూడా. స్నేహితుడిగా అతని దగ్గర నాకు చనువు ఉంది. అంతకంటే ఎక్కువ గౌరవం ఉంది. "ఆఁ ఏం చెబుతున్నానూ? ఆత్మలను గురించి గదూ?" అన్నాడు ఉత్సాహంగా. "అవును ! ఆ విషయాలు చాలా చెప్పారు. మీరు స్పిరిట్సును ఆహ్వానిస్తారట..." "అవును ! ఆయన పిలవడమే తరువాయి అవి పలుకుతాయి." కృష్ణమాటల్ని మధ్యలోనే అందుకొని రఘుపతి అన్నాడు. ఆ కాంప్లిమెంటుకు డాక్టర్ చిద్విలాసంగా నవ్వాడు. నేను అతన్ని చూస్తూ జాలిగా నవ్వాను. ఒకనాటి మేధావి, ప్రముఖ సర్జనేనా ఇతను? అతను తన భార్యకేసి చూశాడు. ఆమె లేచింది. లోపల కెళ్ళింది. ఊజా బోర్డునూ, గాజు గ్లాసునూ తీసుకొని తిరిగి వచ్చింది. డాక్టర్ మంచం దిగాడు. అతి కష్టం మీద నేలమీద కూర్చుని, బోర్డు మీద గ్లాసు పెట్టి రఘుపతి కేసి చూశాడు. రఘుపతి కూడా కుర్చీనుంచి లేచి అతనికి ఎదురుగా కూర్చున్నాడు. కృష్ణకుమార్, నేనూ కూడా కింద కూర్చున్నాం. "ఎవర్ని పిలుస్తారూ?" అతని భార్య అడిగింది. "సుశీలను!"

 ika vinadam navalla kaaledu. "daaktarugaaruu, intakuu meeru pisachama manisha?" ani adagaalani noru teriche aagipoyaanu. "amitandi daaktarugaaruu? pisaachaalatoe meeru swayamgaa sahavasam chestunnatte cheppestunnaru?" annaanu. "avunu! vaariki saikik powers unnay ! aatmalu aayanaku kanpistaayi. vaati baadhaluu, bhaavaaluu, anubhoothuluu vaariki baga telusu" annadu raghupati. "saikik powers!" antuu adola navvaanu. naa navvu naake entho vyangyamgaa unnattu thochindi. dactor naa mukhamloki chushadu. koddikshanaalu chustune undipoyaadu. aa chuupulu naaku adola anpinchi gunde jhallumannattugaa ayindi. "meelanti naastikulu aatmalanu nammaru. chanipoyaka jeevitam ledani vaadistaaru. vaaru agnaanaaniki naaku jaalivestundi." nenu chivvuna taletti chushanu. "nannu chuste meeku jaalivestundaa?" teevramgaa adigaanu. "avunubaabuu ! chinnavadivi. neeku teliyani vishayaalu gurinchi telusukovali. paiga rachayitavu. ee pustakaalu teesukelli chaduvu. endaro peddalu parisodhanalu chesi raasina anubhavaalu enno unnaayi. neelaantivaallu chadivi artham chesukoni, rachanala dwara padimandiki chebithe prajalaku entho sevachesinavadivi avutavu." 'hatosmi' anukunnaanu. "aa pustakaalu chaalaavaraku nenuu chadivanandi! annee vaallavaalla anubhavale! antegaani idhi-idhi-antuu edutivaadiki niroopinchi choopinchagala vaastavaalu kaavu avi. abraham kovur nu chadavandi. avannee maanasika anaarogyamlo nunchi puttukochina bhramalani meeke artham avutundi" annaanu. "avi bhramalu kaavu, vaastavaalu!" aavesamgaa annadu dactor rajendra. "adelendi, evari bhramalu vaari anubhavaalegaa? vaatine vaastavaalugaa chitrinchi lokam meedaku visirestunnaru. kondariki evaro tidutunnattugaa anpistundi. kallamundu evevo drushyaalu kanpistaayi..." "avi pisaachaala cheshtale ! adegadabaabuu nenuu cheptunnadi" annadu madhyalone naa maatalni andukoni dactor. "avi pisaachaala cheshtalu kaavu." "mari?" "avi manasthimitam lenivaariki kalige helucinations ! auditary helucitions and vizul helucinations. cyciatristulu ilanti jabbulni chaalaavaraku nayam chestunnaru. meeku teliyandemundi? meeru daaktaru. ilantivatine amaayakulu dayyapucheshtalugaa bhaavistaaru." krishnakumar naa chetini gattigaa nokkaadu. nenu aavesamloonunchi bayatapaddaanu. dactor rajendra mukham erraga ayindi. mukhamlo, choopullo edho maarpu. naaku konchem bhayamgaa anpinchindi atanni chustunte. aa mukhamlo, aa choopullo picchitanam kanpinchindi. raghupati badhapadi potunnadu naa maatalaku. "prativaadu cycreatry gurinchi matladevade ! dayyaallevuu, bhuutaaluleevuu, aatmalu levoo, antaa bhrama, antaa picchi ani matladatam ee madhya fashan ayipoyindi." aavesamgaa annadu dactor. "cyciatry oka saastram-maanasika saastram-sainsu..." krishnakumar naa cheyyi nokkadamtho naa maatalni madhyalone aapaanu. "maa prasad maatalni pattinchukokandi. meeru cheppandi daaktaru gaaruu!" krishna atanu cheppedanta nammutunnatte annadu. atanu saadhaaranamgaa con travarseeloki digadu. annee vintaadu. ayithe alochinchakunda evari maatala prabhaavaanikii longipodu. aavesam takkuva, aalochana ekkuva. atanu naaku snehitude kaadu konni vishayaallo guruvu kuudaa. snehitudigaa athani daggara naaku chanuvu undi. antakante ekkuva gowravam undi. "aa yem chebutunnaanuu? aatmalanu gurinchi gadhuu?" annadu utsaahamgaa. "avunu ! aa vishayaalu chala cheppaaru. meeru spiritsunu aahvaanistaarata..." "avunu ! aayana pilavadame taruvai avi palukutaayi." krishnamaatalni madhyalone andukoni raghupati annadu. aa complimentuku dactor chidvilaasamgaa navvaadu. nenu atanni chustuu jaaligaa navvaanu. okanati medhavi, pramukha sarjanena itanu? atanu tana bharyakesi chushadu. aame lechindi. lopala kellindi. oojaa bordunu, gaaju glaasunuu teesukoni tirigi vachindi. dactor mancham digaadu. athi kashtam meeda neelameeda kuurchuni, bordu meeda glasu petti raghupati kesi chushadu. raghupati kuudaa kurcheenunchi lechi ataniki edurugaa kuurchunnaadu. krishnakumar, nenuu kuudaa kinda kurchunnam. "evarni pilustaaruu?" athani bharya adigindi. "susheelanu!"